ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id id nl id id pl id id ms id id id ms ms ms id ms id ms id id ms de id id sv ms ms id fr ms id id id id id id en id ms ms id id id ms id ms id id id tr id ur id en id id id en ms it ms ms ms ms ms en id ms id id ms ms id id ms en id ms ca id ms id es id id id id id ms ms id id id ms id id id id id ms id id id ms id id ms ms id id id id id id id en de ms ms id az fr id fi ms en id id hy hy hy ms ms id en en ms en en ms ms en id en en ms en en en en en en en id id id id id en id id jv ms id id it es id id en id ms ms ms ms ms ms
Buah Zuriat: Fakta atau Mitos Kehamilan - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Buah Zuriat: Fakta atau Mitos Kehamilan
Disemak secara perubatan oleh Dr. Joseph Tan
Pasangan yang sudah berkahwin, pastinya mengimpikan untuk memperolehi cahaya mata, zuriat hasil perkongsian hidup bersama insan yang dicintai. Anak yang menjadi lambang cinta dan kasih antara dua pasangan. Namun, ada masanya, rezeki untuk menimang cahaya mata tidak hadir seperti yang diharapkan. Penantian sememangnya menguji kesabaran. Pelbagai ikhtiar dilakukan untuk hamil. Ada yang mengatakan terdapat sejenis buah, yang dipanggil buah zuriat boleh membantu anda untuk mengandung, benarkah? Atau buah zuriat ini mungkin sekadar mitos?
Apa itu buah zuriat?
Buah zuriat atau terdapat sesetengah yang memanggilnya sebagai buah Adam dan Hawa, merupakan buah dari pohon yang terdapat banyak di tanah Arab, iaitu di Mekah dan Madinah. Dikatakan antara kelebihan buah zuriat ini atau turut dikenali sebagai doum fruit, atau nama saintifiknya, Hyphaene thebaica adalah:
Dapat merawat masalah kesuburan sperma lelaki dan ovum wanita
Menambah kepekatan air mani lelaki, menguatkan dinding rahim wanita. Ia dikatakan sesuai untuk individu wanita yang pernah mengalami keguguran, mandul dan tidak mempunyai rezeki untuk memiliki zuriat
Mengaktifkan sel darah yang baru, dan hormon yang lebih subur tanpa menjejaskan sel-sel lama
Cara untuk mengambil buah zuriat ini sebagai salah satu usaha untuk hamil adalah dengan mengamalkan meminum air rebusan buah zuriat ini, bergantung kepada rezeki masing-masing.
Selain dikatakan dapat berfungsi membantu kesuburan, buah zuriat ini juga dikatakan berperanan membantu memberikan kesihatan yang baik dengan melawan dan mencegah penyakit. Antara yang terkandung dalam buah zuriat adalah seperti:
Tinggi kandungan serat dan karbohidrat
Mempunyai kandungan protein yang tinggi
Terdapat kandungan lemak yang sedikit
Tinggi kandungan vitamin B1, B2, dan B3
Mengandungi antioksidan yang tinggi
Selain memberikan manfaat dalam aspek kesuburan, berikut adalah beberapa manfaat lain yang dipercayai dapat diperolehi daripada buah zuriat. Antaranya:
Melawan radikal bebas dan kanser
Meningkatkan stamina dan kecergasan diri
Mengurangkan tindak balas alahan
Mengatasi gangguan pencernaan dan sembelit
Mengurangkan tekanan darah tinggi
Mencegah jangkitan dan keradangan
Merawat saluran darah tersumbat
Mengurangkan rasa sakit dan lenguh sendi
Jika anda mempunyai rezeki untuk mendapat dan memperolehi buah zuriat ini, tidak salah untuk mencubanya bukan? Anggaplah ia sebagai satu ikhtiar dan usaha anda dan pasangan untuk hamil. Jangan pernah putus asa!
Makanan bantu tingkatkan kesuburan?
Tidak salah untuk anda berusaha pelbagai cara untuk hamil. Selain meminum air rebusan buah zuriat, berikut adalah senarai beberapa jenis makanan yang dikatakan dapat membantu meningkatkan kesuburan. Selamat berusaha!
Tidak hanya kaya dengan sumber vitamin C yang tinggi, buah-buahan seperti oren, limau gedang dan pelbagai buah-buahan sitrus lain turut mengandungi kalium, kalsium dan vitamin B – folat – yang dapat membantu meningkatkan kesuburan dengan mengawal selia ovulasi dan memujudkan persekitaran yang sihat untuk telur.
Sayuran seperti bayam merupakan antara sumber terbaik untuk mendapatkan nutrien pranatal yang penting seperti kalsium, zat besi – terutama ketika anda sedang dalam kedatangan haid – dan folat – yang dapat melindungi dan mencegah kecacatan kelahiran bayi pada tumbesaran otak dan tulang belakang yang pesat membangun dalam beberapa minggu pertama kehamilan.
Buah beri seperti beri biru atau rasberi tinggi dengan kandungan antioksidan semula jadi dan antiradang fitonutrien – yang membantu meningkatkan kesuburan lelaki dan wanita. Seperti buah-buahan sitrus, buah beri juga kaya dengan kandungan folat dan vitamin C, yang dapat membantu perkembangan janin dalam proses tumbesarannya. Beri juga dikatakan sebagai sumber serat yang baik dan dapat membantu mengurangkan berat badan, ini kerana wanita yang mempunyai berat badan berlebihan cenderung untuk berdepan dengan isu sukar hamil.
Satu cara lagi untuk meningkatkan pengambilan dos harian folat anda adalah menerusi buah avokado. Buah berkulit hijau gelap ini mengandungi kandungan vitamin K yang dapat membantu badan menyerap nutrien secara berkesan sambil mengekalkan keseimbangan hormon. Avokado juga tinggi kalium yang berperanan mengawal tekanan darah.
Merupakan alternatif terbaik untuk sumber protein selain daging dan ayam. Ikan berlemak ini adalah kaya dengan sumber omega-3 dan DHA (Docosahexaenoic acid), yang amat penting untuk perkembangan otak dan mata untuk janin di dalam kandungan anda. Individu yang mempunyai masalah berat badan dan obesiti, kebiasaannya mengalami masalah kekurangan DHA, jadi pengambilan salmon adalah sumber nutrien yang baik untuk diambil sebelum anda hamil.
Telur ayam organik mempunyai kandungan mineral dan vitamin yang tinggi bersama asid amino seperti kolin, yang dapat meningkatkan kualiti folikel. Seperti folat, ia dapat membantu mencegah kecacatan kelahiran saraf neural dan membantu dalam perkembangan otak bayi dalam kandungan anda.
Setiap kacang mempunyai manfaat yang tersendiri, yang berbeza antara satu sama lain. Kacang walnut kaya dengan serat tinggi dan mengandungi omega-3. Kacang ini turut tinggi kandungan magnesium, yang membantu penghasilan progresteron dan meningkatkan bekalan darah ke rahim, sekali gus membantu kesuburan anda. Magnesium dapat membantu meredakan simptom morning sickness yang sering dihadapi oleh wanita mengandung pada trimester pertama kehamilan. Tetapi kebanyakan kacang mempunyai kandungan kalori yang tinggi, jadi pastikan anda mengehadkan pengambilan harian anda.
Buah dengan isi yang berwarna merah ini kaya dengan vitamin C – sumber antioksidan yang baik. Ia juga mengandungi antioksidan lain seperti resveratrol dan merupakan sumber buah-buahan yang mengandungi tiga kali ganda antioksidan berbanding teh hijau. Antioksidan dikatakan dapat membantu mencegah gangguan yang boleh menyumbangkan kepada risiko kecacatan dan keguguran. Buah ini juga mempunyai khasiat nutrien kesuburan seperti vitamin A, vitamin E dan vitamin B3, asid folik, kalium dan serat. Terdapat kajian juga menyatakan bahawa buah delima ini mempunyai kesan pencegahan terhadap kanser prostat dan payudara. Ia juga dipercayai dapat melindungi otak bayi jika sewaktu dalam kandungan, ibu yang hamil mengambil minuman jus delima.
Buah ara (figs) merupakan buah yang kaya dengan kalsium dan serat, di mana mineral dan vitamin ini membantu menyingkirkan estrogen dan xenoesterogen dari sistem pencernaan sebelum ia diserap. Buah yang dikenali sebagai buah tin ini juga memberi manfaat kepada masalah kesihatan sindrom ovari polisistik (PCOS) – PCOS ialah sejenis gangguan pada hormon wanita dan ovulasi. Buah ara juga dapat melindungi dari kanser payudara, meningkatkan kepadatan tulang, melindungi sistem kardiovaskular dan mengurangkan tekanan darah tinggi.
Apa yang boleh dan tidak boleh dimakan semasa hamil
Orang kata, wanita hamil kena jaga makan. Apa maksud di sebaliknya? Tahukah anda bahawa terdapat sesetengah jenis makanan yang tidak boleh dimakan oleh wanita hamil. Dan, terdapat juga sesetengah makanan yang dikatakan tidak boleh diambil oleh ibu hamil, namun sebenarnya boleh dimakan asalkan dengan kuantiti yang sederhana. Ketahui jenis-jenis makanan tersebut dan alasan pantang larang makan dibuat untuk ‘mak buyong’.
Mesti anda pernah dengar orang-orang tua melarang ibu hamil untuk makan buah durian, bukan? Ini adalah antara pantang larang ibu mengandung yang sering didengar. Larangan memakan raja segala buah ini dibuat kerana dikatakan terlalu ‘panas’ untuk mereka yang hamil.
Walau bagaimanapun, tiada sebarang kajian yang menunjukkan buah durian tidak selamat dimakan. Cuma, kandungan yang terdapat dalam buah durian, iaitu kandungan gula dan karbohidratnya begitu banyak dan boleh membahayakan ibu hamil yang menghidap diabetes. Kajian menunjukkan dua ulas durian yang bersaiz sederhana mengandungi kira-kira 60 kalori di dalamnya. Selain itu, durian juga menghasilkan banyak gas dalam perut dan usus, serta boleh menyebabkan ibu hamil mengalami kembung perut dan loya-loya.
Justeru itu, adalah lebih elok jika ibu hamil mengehadkan pengambilan makanan ini dengan maksimum dua ulas durian sehari atau kurangkan pengambilannya.
Adakah coklat berbahaya kepada wanita hamil? Kebanyakan wanita hamil yang menggemari coklat ragu-ragu untuk menikmati makanan kegemaran mereka itu memandangkan coklat juga mempunyai kandungan kafein.
Wanita hamil dibenarkan memakan produk berasaskan koko ini hanya jika mereka tidak mempunyai alergi kepada koko dan coklat.
Menurut kajian, kandungan kafein yang terdapat pada coklat adalah rendah dan masih selamat untuk wanita hamil. Tambahan pula, coklat juga kaya dengan magnesium yang baik untuk perkembangan otak bayi di dalam rahim.
Selain itu, coklat juga membuatkan wanita hamil berasa lebih tenang dan mengurangkan tahap tekanan mereka.
Walau bagaimanapun, setiap makanan jika diambil secara berlebihan pasti terdapat kesan buruknya. Justeru itu, kepada penggemar coklat, anda masih boleh menikmati makanan kegemaran anda ini tetapi haruslah berpada-pada. Jangan lupa! Coklat yang manis juga mempunyai kandungan gula dan lemak yang banyak selain mengandungi kalori yang tinggi. Jadi, berpada-padalah dalam memilih makanan anda!
Bergantung kepada proses sushi disediakan. Jika sushi telah dimasak, ya anda boleh makan, tetapi jika sushi dalam keadaan mentah, tidak digalakkan wanita hamil untuk makan. Sushi mentah mengandungi bakteria yang akan melemahkan wanita hamil. Sistem imunisasi badan anda terhalang semasa kehamilan, justeru itu badan anda tidak dapat menjaga fetus yang sedang membesar.
Parasit yang terdapat dalam makanan mentah akan menyebabkan wanita hamil dan janin mengalami kekurangan nutrien. Sebaik-baiknya wanita hamil perlu mendapatkan makanan yang telah dimasak sempurna bagi menjaga kesihatan diri dan kandungan. Buat penggemar sushi, pastikan anda mengingati pantang larang ibu mengandung ini yer!
Antara pantang larang ibu mengandung adalah untuk memakan tapai. Tahukah anda mengapa nenek moyang kita tidak mengizinkan orang mengandung memakan tapai? Hal ini adalah kerana kebanyakan makanan yang ditapai akan mengeluarkan sedikit alkohol, memandangkan proses penapaian adalah proses menukarkan gula kepada asid, gas dan alkohol.
Bagi wanita hamil yang sensitif, memakan tapai pada awal kehamilan (trimester pertama) boleh menyebabkan keguguran dan memakan tapai pada trimester ketiga juga boleh menyebabkan kelahiran pramatang.
Hal ini berlaku kerana alkohol yang terdapat dalam makanan itu cepat sampai kepada bayi melalui plasenta. Bukan itu sahaja, wanita yang memakan terlalu banyak tapai juga boleh menyebabkan kerosakan pada sel-sel otak dan sistem saraf pada bayi yang dikandung.
Nanas turut dikategorikan sebagai makanan yang tajam oleh orang dulu-dulu. Nanas mengandungi enzim bromelain yang boleh mempercepatkan proses kelahiran. Walau bagaimanapun, menurut pakar, kandungan enzim bromelain dalam sebiji nanas terlalu sedikit untuk mempercepatkan kelahiran atau menyebabkan keguguran. Sebaliknya, enzim bromelain dalam tujuh biji nanas boleh mempercepatkan kelahiran.
Meskipun begitu, tidak dapat dinafikan terlalu banyak nanas yang dimakan boleh menyebabkan seseorang itu mengalami sakit perut dan cirit birit yang serius. Justeru itu, berpada-padalah!
Makan Untuk Dua Orang: Fakta Atau Mitos?
Kehamilan sememangnya merupakan berita yang sangat menggembirakan buat wanita dan pasangannya. Pun begitu, terdapat banyak pantang larang dan petua orang lama yang kononnya perlu dipatuhi oleh ibu hamil. Kebanyakan daripada kita mesti pernah terdengar atau terbaca mengenai mitos ibu hamil perlu makan untuk dua orang untuk mendapatkan nutrisi secukupnya bagi ibu hamil dan bayi dalam kandungannya. Persoalannya, adakah ini fakta atau mitos semata-mata?
Adakah ia fakta atau mitos?
Sebenarnya, ibu hamil tidak perlu makan untuk dua orang kerana ia hanyalah mitos semata-mata. Menurut kajian yang dilakukan kepada 2,100 orang wanita di Britain, 100 daripada wanita itu masih beranggapan bahawa mereka perlu makan sekurang-kurangnya 300 kalori tambahan untuk sehari.
Menurut kajian lagi, 61% daripada 140 orang ibu hamil menganggap mereka memerlukan makanan tambahan apabila usia kandungan sudah mula memasuki trimester pertama dan kedua. Hanya satu pertiga daripada ibu hamil yang menganggap ibu hamil tidak perlu mengambil makanan tambahan. Kajian-kajian ini menunjukkan bahawa masih ramai wanita yang tidak tahu bahawa kenyataan ibu hamil perlu makan untuk dua orang hanyalah mitos semata-mata.
Namun begitu, ia mungkin juga ada benarnya. Menurut kenyataan yang dikeluarkan oleh The Institute of Medicine, jika anda mempunyai berat badan yang sihat, anda tidak memerlukan sebarang kalori tambahan ketika trimester pertama, 340 kalori tambahan pada trimester kedua dan 450 kalori tambahan pada trimester ketiga. Melainkan anda mempunyai berat badan berlebihan atau kurang berat badan, anda perlu mengubahsuai diet seharian anda bergantung kepada kalori yang diperlukan.
Namun demikian, apa yang kurang tepat ditafsirkan adalah bayi perlu makan dalam jumlah yang sama banyak seperti individu dewasa. Ini adalah tidak tepat kerana saiz bayi di dalam rahim hanyalah sebesar sebiji kacang pada trimester awal kehamilan dan hanyalah sebesar sebiji tembikai pada trimester terakhir. Oleh itu, bayi dalam kandungan sebenarnya tidak memerlukan sumber nutrisi yang berlebihan. Mungkin ini adalah antara pantang larang ibu mengandung yang baik untuk diikuti – jangan makan secara berlebihan.
Implikasi makan untuk dua orang ketika hamil
Kepercayaan makan untuk dua orang ketika hamil sebenarnya akan mengundang bahaya kepada kesihatan anda dan juga bayi dalam kandungan, antaranya:
Obesiti yang seterusnya akan menyebabkan komplikasi kesihatan lain seperti darah tinggi yang teruk pada trimester terakhir kehamilan (pra-eklampsia)
Kebarangkalian melahirkan bayi secara pembedahan meningkat
Risiko bayi lahir pramatang meningkat
Risiko bayi terkena demam kuning meningkat
Risiko bayi obesiti apabila meningkat dewasa meningkat
Bagaimanakah mengawal pemakanan ketika hamil?
Persoalannya, bagaimanakah ibu hamil perlu mengawal pemakanannya? Secara umumnya, seorang wanita kebiasaannya memerlukan sekitar 2,000 kalori dalam masa sehari. Ketika trimester pertama dan kedua kehamilan, kalori tidak perlu ditambah. Namun, kalori perlu ditambah sebanyak 200 kalori tambahan sehari ketika trimester terakhir kehamilan.
Berikut merupakan makanan yang perlu diambil oleh ibu hamil untuk mendapatkan kalori dan nutrisi yang secukupnya buat anda dan bayi:
Sayur-sayuran dan buahan-buahan pelbagai warna yang mengandungi pelbagai vitamin dan mineral
Makanan berprotein seperti kekacang, daging, ikan dan telur
Makanan berkarbohidrat seperti nasi, roti, pasta, oat dan kentang
Makanan atau minuman yang diperbuat daripada produk tenusu seperti susu, keju dan yogurt
Di samping itu, ibu hamil juga perlu cuba untuk elakkan makanan seperti berikut:
Makanan diproses, ditinkan atau dibotolkan
Makanan bergoreng yang mengandungi lemak tidak sihat
Makanan dan minuman bergula seperti soda atau jus buah
Anda mungkin berminat untuk membaca artikel:
Cuti Bersalin: Apa yang Perlu Anda Ketahui?
Air Selusuh, Bantu Percepatkan Proses Bersalin?
Nama Bayi Perempuan: Panduan Membuat Pilihan
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Ibu Hamil Perlu Makan Untuk Dua Orang: Fakta Atau Mitos?
https://hellodoktor.com/ms/kehamilan/penjagaan-ibu-hamil/ibu-hamil-perlu-makan-untuk-dua-orang-fakta-atau-mitos/ / Accessed on May 28, 2019
Apa Yang Boleh & Tidak Boleh Dimakan semasa Hamil
https://hellodoktor.com/ms/kehamilan/penjagaan-ibu-hamil/apa-yang-boleh-tidak-boleh-dimakan-semasa-hamil/ / Accessed on May 28, 2019
PRA-HAMIL Wanita Ini Kongsi Petua Guna Buah Zuriat Sehingga Berjaya Hamil Selepas 2 Tahun Mencuba!
https://siraplimau.com/wanita-ini-kongsi-petua-guna-buah-zuriat-sehingga-berjaya-hamil-selepas-2-tahun-mencuba/ / Accessed on May 28, 2019
20+ Manfaat Buah Zuriat untuk Promil dan Kesehatan
https://lintar.net/manfaat-buah-zuriat/  / Accessed on May 28, 2019
Hyphaene thebaica | Doum Palm | Buah Zuriat
https://steemit.com/aceh/@nihayatianwar/hyphaene-thebaica-or-doum-palm-or-buah-zuriat-0f5a0f9922108  / Accessed on May 28, 2019
Now Eat This! the 10 Best Foods for Boosting Fertility
https://www.thebump.com/a/10-fertility-boosting-foods-to-help-you-get-pregnant / Accessed on May 28, 2019
The Fantastic Four Fertility Foods
https://natural-fertility-prescription.com/fantastic-fertility-foods/  / Accessed on May 28, 2019
AWAS! Kadar Hb Terlalu Rendah Atau Tinggi Ada Efek Pada Bakal Ibu, Ini 5 Cara Mengawalnya
Aduh, Sakitnya Perut! Mommy, Ini 5 Cara Hilangkan Senak Perut Ketika Hamil, Cubalah!
Ditulis oleh Asyikin Md Isa Disemak pada 02/07/2020
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.